SL Uradni list Evropske unije L 339/119

SKLEP SKUPNEGA ODBORA EGP

št. 126/2008

z dne 7. novembra 2008

o spremembi Priloge XXI (Statistika) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,

ob upoštevanju naslednjega:

(1) Priloga XXI k Sporazumu je bila spremenjena s Sklepom Skupnega odbora EGP št. 108/2008 z dne 26. septembra 2008 (1).

(2) Uredbo (ES) št. 451/2008 Evropskega parlamenta in Sveta z dne 23. aprila 2008 o novi statistični klasifikaciji proizvodov po dejavnosti (CPA) in razveljavitvi Uredbe Sveta (EGS) št. 3696/93 (2) je treba vključiti v Sporazum.

(3) Uredbo Komisije (ES) št. 472/2008 z dne 29. maja 2008 o izvajanju Uredbe Sveta (ES) št. 1165/98 o kratkoročnih statističnih kazalcih glede prvega baznega leta, ki se uporabi za časovne vrste v NACE Rev. 2, za časovne vrste pred letom 2009, ki se pošljejo v skladu z NACE Rev. 2, glede ravni podrobnosti, oblike, prvega obdobja opazovanja in obdobja opazovanja (3), je treba vključiti v Sporazum.

(4) Uredbo Komisije (ES) št. 606/2008 z dne 26. junija 2008 o spremembi Uredbe (ES) št. 831/2002 o izvajanju Uredbe Sveta (ES) št. 322/97 o statističnih podatkih Skupnosti glede dostopa do zaupnih podatkov v znanstvene namene (4) je treba vključiti v Sporazum.

(5) Uredba (ES) št. 451/2008 z učinkom od 1. januarja 2008 razveljavlja Uredbo Sveta (EGS) št. 3696/93 (5), ki je vključena v Sporazum in jo je zato treba v okviru Sporazuma razveljaviti –

SKLENIL:

Člen 1

Priloga XXI k Sporazumu se spremeni:

1. Besedilo točke 20b (Uredba Sveta (EGS) št. 3696/93) se nadomesti z naslednjim: „32008 R 0451: Uredba (ES) št. 451/2008 Evropskega parlamenta in Sveta z dne 23. aprila 2008 o novi statistični klasifikaciji proizvodov po dejavnosti (CPA) in razveljavitvi Uredbe Sveta (EGS) št. 3696/93 (UL L 145, 4.6.2008, str. 65).“

2. Za točko 2c (Uredba Komisije (ES) št. 1503/2006) se vstavi naslednja točka: „2d. 32008 R 0472: Uredba Komisije (ES) št. 472/2008 z dne 29. maja 2008 o izvajanju Uredbe Sveta (ES) št. 1165/98 o kratkoročnih statističnih kazalcih glede prvega baznega leta, ki se uporabi za časovne vrste v NACE Rev. 2, za časovne vrste pred letom 2009, ki se pošljejo v skladu z NACE Rev. 2, glede ravni podrobnosti, oblike, prvega obdobja opazovanja in obdobja opazovanja (UL L 140, 30.5.2008, str. 5).“

3. V točki 17b (Uredba Komisije (ES) št. 831/2002) se doda naslednja alinea: „— 32008 R 0606: Uredba Komisije (ES) št. 606/2008 z dne 26. junija 2008 (UL L 166, 27.6.2008, str. 16).“

Člen 2

Besedila uredb (ES) št. 451/2008, (ES) št. 472/2008 in (ES) št. 606/2008 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 8. novembra 2008 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 7. novembra 2008 Za Skupni odbor EGP Predsednik Njegova presvetla visokost princ Nikolaus von LIECHTENSTEIN

(1) UL L 309, 20.11.2008, str. 37.

(2) UL L 145, 4.6.2008, str. 65.

(3) UL L 140, 30.5.2008, str. 5.

(4) UL L 166, 27.6.2008, str. 16.

(5) UL L 342, 31.12.1993, str. 1.

(6) Navedena ni nobena ustavna zahteva.